ປະກາດຮັບສະໝັກ ຄະນະກຳມະການຕັດສິນລາງວັນ NOW-Us Laos Vol.2
ຕຳແໜ່ງ: ຄະນະກຳມະການຕັດສິນນລາງວັນ NOW-Us Laos
ບ່ອນປະຈຳການ: ສູນພັດທະນາຊົນນະບົດ (ນະຄອນຫຼວງວຽງຈັນ)
ໄລຍະສັນຍາ: 1 ມື້, 2ກັນຍາ(3) 2022.
ປະຫວັດຄວາມເປັນມາ
ສູນພັດທະນາຊົນນະບົດ ແມ່ນຫ້ອງການເອກະຊົນ ເຊິ່ງແມ່ນຄົນລາວເປັນຜູ້ດຳເນີນທຸລະກິດບົນພື້ນຖານຫລັກການບໍ່ຫວັງຜົນຕອບແທນ, ຫ້ອງການສູນພັດທະນາຊົນນະບົດ ແມ່ນເຮັດວຽກຮ່ວມກັບຊຸມຊົນ, ໄວໜຸ່ມ, ອຳນາດການປົກຄອງທ້ອງຖິ່ນ ແລະ ຫົວຫນ້າຊຸມຊົນ ບົນພື້ນຖານການສົ່ງເສີມຄວາມ ຍືນຢົງ ແລະ ການພັດທະນາຊົນນະບົດໃນ ສປປ ລາວ. ສູນພັດທະນາຊົນນະບົດ ເຄື່ອນໄຫວວຽກງານເພື່ອຊ່ວຍໃນການເສີມສ້າງຂີດຄວາມສາມາດ ຈົນກ້າວໄປເຖິງການພັດທະນາຕົນເອງຢ່າງຮອບດ້ານ ເມື່ອຊຸມຊົນມີຄວາມສາມາດ, ຄວາມໝັ້ນໃຈ, ມີເຄືອຂ່າຍ ໃນການຜັກດັນ ແລະ ສົ່ງເສີມການສ້າງຄວາມເຂັ້ມແຂງຂອງຊຸມຊົນທັງໄລຍະສັ້ນ ແລະ ໄລຍະຍາວ. ວິໄສທັດຂອງສູນພັດທະນາຊົນນະ ບົດແມ່ນເປັນສູນຕົ້ນແບບທີ່ສ້າງແຮງຈູງໃຈ ແລະ ເສີມສ້າງຄວາມອາດສາມາດດ້ານການພັດທະນາຊຸມຊົນແບບຮອບດ້ານ ໂດຍພາຍໃຕ້ພາລະກິດທີ່ວ່າ ເອື້ອອຳນວຍການເສີມສ້າງຂີດຄວາມສາມາດແບບບູລະນາການ ແລະ ຮັບປະກັນຄຸນນະພາບການບໍລິການດ້ານສຶກສາຊຸມຊົນ, ສິ່ງເວດລ້ອມ ແລະ ພັດທະນາໄວໜຸ່ມ ເພື່ອສຸຂະພາບທີ່ດີ ແລະ ຄວາມຮັ່ງມີຜາສຸກຂອງຄົນລາວ. ກຸ່ມເປົ້າໝາຍການພັດທະນາຂອງສູນພັດທະນາຊົນນະບົດ ແມ່ນບັນດາກຸ່ມສ້າງຕັ້ງໃໝ່ ແລະ ຊຸມຊົນເວົ້າລວມເວົ້າສະເພາະແມ່ນ ແມ່ຍິງຊົນເຜົ່າ, ໄວໜຸ່ມ ແລະ ເດັກນ້ອຍ.
ສູນພັດທະນາຊົນນະບົດ ໄດ້ຮ່ວມກັບ ສະເຕວລາ ໃນການຈັດຕັ້ງປະບັດໂຄງການ NOW-Us Award ທີ່ໄດ້ຮັບທືນສະໜັບສະໜູນຈາກ VOICE. ໂຄງການນີ້ມີຈຸດປະສົງໃນການສ້າງຂີດຄວາມສາມາດໃຫ້ກັບ ອົງການຈັດຕັ້ງພາກສັງຄົມລາວທີ່ເຮັດວຽກເພື່ອ 5 ກຸ່ມເປົ້າໝາຍຄື: ຜູ້ສູງອາຍຸ ແລະ ໄວໜຸ່ມທີ່ດ້ອຍໂອກາດ, ແມ່ຍິງທີ່ມີຄວາມສ່ຽງ ຫຼື ປະເຊີນກັບການຂູດຮີດ, ການລ່ວງລະເມີດ ແລະ/ຫຼືຄວາມຮຸນແຮງ, ຄົນທີ່ມີຄວາມພິການ, ກຸ່ມຄົນທີ່ມີຄວາມຫຼາກຫຼາຍທາງເພດ (LGBTQI), ກຸ່ມຊົນເຜົ່າ.
ຈຸດປະສົງຂອງຕຳແໜ່ງ
ເປັນຄະນະກຳມະການຄັດເລືອກບົດສະເໜີໂຄງການຂອງ 10ທີມເພື່ອຄັດເອົາ 3ທີມສຸດທ້າຍໃນການພັດທະນາໂຄງເຕັບຮູບແບບ.
ການລາຍງານ
ລາຍງານໂດຍກົງເຖິງ ນ. ໄຊສົມພອນ ຜາຍປະດິດ, ຜູ້ປະສານງານໂຄງການ NOW-Us
ໜ້າທີ່ຮັບຜິດຊອບຫຼັກ:
- ຮັບຟັງບົດສະເໜີໂຄງການຂອງທັງ 10ທີມພາຍໃນເວລາ 5ນາທີ/1ທີມ.
- ໃຫ້ຄະແນນ ແລະ ໃຫ້ຄຳເຫັນອີງຕາມໃບຄະແນນທີ່ທາງທີມງານກະກຽມໄວ້ໃຫ້ຢ່າງເປັນທຳ ແລະຕົງໄປຕົງມາ.
ປຶກສາຫາລືກັນກັບຄະນະກຳມະການທ່ານອື່ນເພື່ອຄັດເລືອກເອົາ 3ທີມ ທີ່ຈະໄດ້ຮັບລາງວັນນຳໂຄງການ NOW-Us (ກໍລະນີການລົງຄະແນນເທົ່າກັນ)
ທັກສະ ແລະ ການປະພຶດປະຕິບັດ
ຄວາມຮັບຜິດຊອບ
- ມີຄວາມຮັບຜິດຊອບຕົນເອງໃນການຕັດສິນໃຈ ແລະ ຕົງໄປຕົງມາ.
- ມີຄວາມເປັນກາງໃນຄະນະປະຕິບັດໜ້າທີ່ (ບໍ່ລຳອຽງ ແລະ ບໍ່ຄິດເຫັນຄວາມມັກສ່ວນຕົວໃນການຕັດສິນໃຈ )
- ເປັນເຈົ້າການຕົນເອງໃນການປະຕິບັດໜ້າທີ່.
- ສ້າງບັນຍາກາດ ແລະ ສະພາບແວດລ້ອມທີ່ດີໃຫ້ຕົນເອງ ແລະ ຄູ່ຮ່ວມງານ.
ຄວາມກະຕືລືລົ້ນ
- ເປີດໂອກາດໃນການໃຫ້ຄຳຄິດເຫັນ ແລະ ວິໄສທັດຕໍ່ທີມງານ.
- ຄິດໄກ, ຄິດຢ່າງມີວິໄສທັດ ແລະ ສ້າງສັນ.
ການຮ່ວມມື
- ສ້າງ ແລະ ຮັກສາມິດຕະພາບທີ່ດີກັບເພື່ອນຮ່ວມງານ, ທີມງານທັງພາຍໃນ – ພາຍນອກ ແລະ ຄູຮ່ວມງານຕ່າງໆ.
- ເຂົ້າຄົນໄດ້ດີ, ເປັນຜູ້ຟັງທີດີ ແລະ ສາມາດໃຫ້ຄຳປຶກສາຫາລືໄດ້.
ຄວາມຄິດສ້າງສັນ
- ພັດທະນາ ແລະ ສົ່ງເສີມ ການນຳໃຊ້ນະວັດຕະກຳໃໝ່ໆ.
- ພັດທະນາເຄື່ອງມືທີ່ກ່ຽວຂອງເຂົ້າໃນວຽກງານຂອງອົງກອນ.
ຄວາມຊື່ສັດ
ມີຄວາມຊືສັດບໍລິສຸດຕໍ່ໂຄງການ, ເປີດເຜີຍ ແລະ ໂປ່ງໃສ່.
ຄຸນວຸດທິ ແລະ ປະສົບການ:
- ມີປະສົບການໃນການເຮັດວຽກນຳບາງກຸ່ມເປົ້າໝາຍຂອງໂຄງການໃນ 5ກຸ່ມເຊັ່ນ: ກຸ່ມຜູ້ອາຍຸສູງ ແລະ ໄວໜຸ່ມທີ່ດ້ອຍໂອກາດ, ກຸ່ມແມ່ຍິງທີ່ມີຄວາມສ່ຽງ ຫຼື ປະເຊີນກັບການຂູດຮີດ ການລ່ວງລະເມີດ ແລະ/ຫຼືຄວາມຮຸນແຮງ, ກຸ່ມຄົນທີ່ມີຄວາມພິການ, ກຸ່ມຄົນທີ່ມີຄວາມຫຼາກຫຼາຍທາງເພດ (LGBTQI) ແລະ ກຸ່ມຊົນເຜົ່າ ຫຼື ຂະແໜງທີ່ກ່ຽວຂ້ອງຢ່າງໜ້ອຍ 3– 5 ປີ.
- ເປັນບຸກຄົນທີ່ມີແນວຄວາມຄິດລິເລີ່ມ, ສາມາດຄິດນອກກອບທີ່ສ້າງສັນເບິ່ງກວ້າງເຫັນໄກ ແລະ ມີຄວາມຮັບຜິດຊອບສູງ.
- ມີຄວາມສາມາດໃນການສ້າງສາຍພົວພັນທີດີ ກັບຄູ່ຮ່ວມງານ, ທີມງານ, ພາກລັດ ແລະ ຊຸມຊົນ.
- ມີທັກສະດ້ານການຄິດວິເຄາະແບບອົງລວມ, ການຄິດນອກກອບ ແລະ ມີທັກສະການເວົ້າແບບສ້າງສັນ.
- ມີຄວາມອົດທົນ, ສື່ສັດ, ໂປ່ງໃສ່, ຍອມຮັບຟັງ ແລະ ຕົງຕໍ່ເວລາ.
- ສາມາດເຮັດວຽກພາຍໃຕ້ຄວາມກົດດັນ ແລະ ເຮັດວຽກມີປະສິດທິຜົນ.
ວິທີສະໝັກ:
ກະລຸນາສົ່ງເອກະສານສະໝັກງານມາທີ່ vilakone@rda.org.la ແລະ cc: info@rda.org.la
- CV ພ້ອມດ້ວຍໃບສະເໜີລາຄາ